અમદાવાદ: અમદાવાદ મ્યુનિસિપલ કોર્પોરેશનના શાસકો દ્વારા ગઈ કાલે આગામી વિધાનસભાની ચૂંટણીને ધ્યાનમાં રાખીને મેમ્કો ફલાય ઓવરબ્રિજ તેમજ સોલા ફલાય ઓવરબ્રિજ બનાવવાના બે આશરે રૂ.૧૧૫ કરોડના બે બ્રિજ પ્રોજેક્ટને મંજૂરી આપી છે. શહેરમાં એક અથવા બીજા પ્રકારના બ્રિજ પ્રોજેક્ટ ટ્રાફિક જામના પ્રશ્નના નિરાકરણ માટે હાથ ધરાય છે. નારોલ સર્કલ જેવા કેટલાક બ્રિજ પ્રોજેક્ટમાં તંત્રને રાજ્ય સરકાર નાણાકીય ભંડોળ પૂરું પાડે છે. પરંતુ નારોલ સર્કલના નિર્માણકાર્યનાં પ્રારંભથી સર્જાયેલી અવ્યવસ્થાથી લોકો આજે પણ પરેશાન છે.